ਰਵੀ ਦੀਪ
ਰਵੀ ਦੀਪ (ਜਨਮ ਰਵੀ ਪ੍ਰਕਾਸ਼ ; 30 ਦਸੰਬਰ 1954) ਇੱਕ ਭਾਰਤੀ ਥੀਏਟਰ ਅਤੇ ਟੈਲੀਵਿਜ਼ਨ ਡਾਇਰੈਕਟਰ, ਲੇਖਕ, ਅਤੇ ਅਦਾਕਾਰ ਹੈ।

ਜੀਵਨੀ 
ਰਵੀ ਦੀਪ  ਨੇ ਆਪਣੇ ਸਕੂਲ ਦੇ ਦਿਨਾਂ ਤੋਂ ਸਟੇਜ ਅਦਾਕਾਰੀ ਸ਼ੁਰੂ ਕੀਤੀ ਅਤੇ ਭਾਰਤ ਦੇ ਇੱਕ ਕਸਬੇ ਕਪੂਰਥਲਾ ਵਿੱਚ ਕਾਲਜ ਦੇ ਦਿਨਾਂ ਦੌਰਾਨ ਆਧੁਨਿਕ ਥੀਏਟਰ ਵਿੱਚ ਸ਼ਾਮਲ ਹੋ ਗਿਆ। ਉਸ ਨੇ ਲਲਿਤ ਬਹਿਲ, ਪ੍ਰਮੋਦ ਮੋਥੋ, ਸਤੀਸ਼ ਸ਼ਰਮਾ ਅਤੇ ਹਰਜੀਤ ਵਾਲੀਆ ਨਾਲ ਮਿਲ ਕੇ ਇਸ ਛੋਟੇ ਜਿਹੇ ਸ਼ਹਿਰ ਨੂੰ ਆਧੁਨਿਕ ਥੀਏਟਰ ਦਾ ਹੱਬ ਬਣਾਇਆ। ਉਸਨੇ 1977 ਵਿੱਚ ਪੰਜਾਬੀ ਯੂਨੀਵਰਸਿਟੀ, ਪਟਿਆਲਾ ਤੋਂ ਨਾਟਕ ਕਲਾ  ਵਿੱਚ ਐਮ ਏ ਕੀਤੀ। ਉਸਨੇ ਥੀਏਟਰ ਅਦਾਕਾਰ, ਨਿਰਦੇਸ਼ਕ ਅਤੇ ਲੇਖਕ ਵਜੋਂ ਫ੍ਰੀਲਾਂਸ ਕੰਮ ਕੀਤਾ।  ਉਸਨੇ ਛੋਟੇ ਨਾਟਕ 'ਰੰਗ ਨਗਰੀ', 'ਖੀਂਚ ਰਹੇ ਹੈਂ', 'ਕੌਣ ਨਚਾਏ  ਨਾਚ?',  'ਸੱਤਿਆ ਕਥਾ' ਅਤੇ 'ਮੁਕਤੀ ਬਾਹਿਨੀ' ਲਿਖੇ ਅਤੇ ਨਿਰਦੇਸ਼ਿਤ ਕੀਤੇ। ਇਨ੍ਹਾਂ ਨਾਟਕਾਂ ਨੇ ਲਗਾਤਾਰ 4 ਸਾਲ (1978-81) ਲਈ ਅੰਤਰ-ਵਰਸਿਟੀ ਮੁਕਾਬਲੇ ਜਿੱਤੇ। 'ਰੰਗਮੰਚ ਕੇ ਤੀਨ ਰੰਗ' ਉਸ ਦੇ ਪਹਿਲੇ ਤਿੰਨ ਨਾਟਕਾਂ ਦਾ ਸੰਗ੍ਰਹਿ ਮਾਰਚ 1982 ਵਿੱਚ ਪ੍ਰਕਾਸ਼ਿਤ ਹੋਇਆ ਸੀ  ਉਸ ਦੇ ਨਾਟਕ ਅੱਜ ਵੀ ਹਰ ਸਾਲ, ਮੁੱਖ ਤੌਰ 'ਤੇ ਯੂਨੀਵਰਸਿਟੀ ਮੁਕਾਬਲਿਆਂ ਵਿੱਚ ਖੇਡੇ ਜਾਂਦੇ ਹਨ। ਉਸਨੇ 'ਬਗੁਲਾ ਭਗਤ' ਅਤੇ 'ਬਹੁਰੂਪੀਆ' ਵਰਗੇ ਕੁਝ ਬਾਲ ਨਾਟਕ ਵੀ ਲਿਖੇ ਅਤੇ ਨਿਰਦੇਸ਼ਿਤ ਕੀਤੇ। ਉਸ ਦੀਆਂ ਕਹਾਣੀਆਂ ਦਾ ਸੰਗ੍ਰਹਿ ‘ਬਿਲਾਵ’ 2014 ਵਿੱਚ ਪ੍ਰਕਾਸ਼ਿਤ ਹੋਇਆ ਸੀ। 

ਰਵੀ ਦੀਪ  ਅਪ੍ਰੈਲ 1983 ਵਿੱਚ ਦੂਰਦਰਸ਼ਨ, ਭਾਰਤ ਦੇ ਪਬਲਿਕ ਸਰਵਿਸ ਬ੍ਰਾਡਕਾਸਟਿੰਗ ਆਰਗੇਨਾਈਜੇਸ਼ਨ ਵਿੱਚ ਨਿਯੁਕਤ ਹੋ ਗਿਆ ਅਤੇ ਟੈਲੀਵਿਜ਼ਨ ਲਈ ਪ੍ਰੋਗਰਾਮ ਨਿਰਮਾਣ, ਲੇਖਣ ਅਤੇ ਨਿਰਦੇਸ਼ਨ ਕਰਨ ਲਗਿਆ। ਉਸਨੇ ਕਈ ਟੈਲੀਪਲੇਅ, ਟੈਲੀਫਿਲਮਾਂ, ਡਾਕੂਮੈਂਟਰੀਆਂ ਅਤੇ ਟੀਵੀ ਪ੍ਰੋਗਰਾਮਾਂ ਤੋਂ ਇਲਾਵਾ ਟੀਵੀ ਸੀਰੀਅਲ 'ਬੁਨਿਆਦ', 'ਲਫ਼ਾਫ਼ੀ' ਅਤੇ 'ਪਰਚਾਵੇਨ' ਦਾ ਨਿਰਮਾਣ ਅਤੇ ਨਿਰਦੇਸ਼ਨ ਕੀਤਾ। ਉਸਨੇ 2008 ਵਿੱਚ ਸਾਹਿਤਕ ਰੂਪਾਂਤਰਣ ਸ਼੍ਰੇਣੀ ਵਿੱਚ ਦੂਰਦਰਸ਼ਨ ਪੁਰਸਕਾਰ ਜਿੱਤਿਆ। ਉਸ ਦੇ ਸਨਮਾਨ ਵਿੱਚ ਚਾਰ ਹੋਰ ਨਾਮਜ਼ਦਗੀਆਂ ਹਨ। ਉਸਨੇ ਰਾਜਨੀਤੀ ਸ਼ਾਸਤਰ ਵਿੱਚ ਐਮ ਏ (1980) ਅਤੇ ਐਮ ਫਿਲ (1992) ਕੀਤੀ। ਉਹ 2007 ਤੋਂ 2014 ਤੱਕ ABU ਰੋਬੋਕਨ ਇੰਡੀਆ ਦਾ ਪ੍ਰੋਗਰਾਮ ਡਾਇਰੈਕਟਰ ਰਿਹਾ।

ਹਵਾਲੇ

21ਵੀਂ ਸਦੀ ਦੇ ਭਾਰਤੀ ਡਿਜ਼ਾਇਨਰ
ਜਨਮ 1954
ਜ਼ਿੰਦਾ ਲੋਕ